मोईन ने लिखा है, ''जहां तक मेरे निजी प्रदर्शन का सवाल है तो एशेज का पहला टेस्ट मैच शानदार था। लेकिन एक घटना ने मुझे विचलित कर दिया था। आस्ट्रेलिया का एक खिलाड़ी मैदान पर मेरे पास आया और उसने कहा, '' इस चुनौती को स्वीकार करो ओसामा।''उन्होंने कहा, ''मैंने जो सुना, मुझे उस पर विश्वास नहीं हुआ। मुझे याद है कि मैं गुस्से से लाल पीला हो गया था। मैं क्रिकेट मैदान पर कभी इतने गुस्से में नहीं रहा।''मोईन ने कहा, ''मैंने दो खिलाड़ियों को बताया कि उस खिलाड़ी ने मुझे क्या कहा और मुझे लगता है कि (इंग्लैंड के कोच) ट्रेविर बेलिस ने आस्ट्रेलियाई कोच डेरेन लीमन के सामने जरूर यह मसला उठाया होगा।'